سەربزێویی گرووپی ڤاگنەر

لە ٢٣ی حوزەیرانی ٢٠٢٣، گرووپی ڤاگنەری ڕووسی لەگەڵ ھێزە چەکدارەکانی ڕووسیا تووشی ناکۆکی بوون، ئەمەش دوای زیادبوونی گرژییەکانی نێوان سەرۆکی ڤاگنەر، یەڤگێنی پریگۆژین و وەزارەتی بەرگری ڕووسیا.https://www.kurdistan24.net/ckb/story/238463-سەرۆکی-رووسیا:-گرووپی-ڤاگنەر-خیانەتی-کردووە-و-لە-دڵی-ئێمەیان-داوەپریگۆژین سەربزێوییەکەی وەک وەڵامێک بۆ ھێرشێکی گوماناوی بۆ سەر ھێزەکانی لەلایەن وەزارەتی بەرگری ڕووسیا کرد. لە وتارێکی تەلەڤیزیۆنیدا لە ٢٤ی حوزەیران، پوتین ئەو کارەی ڤاگنەری بە خیانەت ناساند و بەڵێنی دا کە ڕووبەڕوویان ببنەوە.ھێزەکانی پریگۆژین جەختیان لەوە کردەوە کە دەستیان بەسەر ناوەندی فەرماندەیی بنکەی ئاسمانیی شاری ڕۆستۆڤ ئۆن دۆندا گرتووە و بەرەو ڤۆرۆنیژ پێشڕەوی دەکەن، بە مەبەستی گەیشتن بە مۆسکۆ. لە کاتی شەڕەکەدا پازدە سەربازی ڕووسیا کوژران، لەکاتێکدا ھیچ زیانێکی گیانی لە نێو ڤاگنەردا نەبووە. دوای دانوستانەکان لەگەڵ سەرۆکی بێلاڕوس ئەلێکساندەر لوکاشینکۆ، پریگۆژین ڕەزامەندی دەربڕی لەسەر وەستانی ھێرشەکە، و لە کاتژمێر ١١:٠٠ی شەوی ٢٤ی حوزەیران (UTC+3)، دەستیکرد بە کشانەوە لە ڕۆستۆڤ ئۆن دۆن.

 سەرچاوەکان 

پۆل:ڕووسیا
پۆل:شەڕ